Pragtig versorgde Country Lodge. Gasheer en personeel weet wat hulle doen, hulle mag maar! Dankie, Div. Jy het regtig uit jou pad gegaan om ons verblyf 'n plesier te maak. 'n Klein kas-tipe kitchenette kan 'n groot aanwins in die kamers wees.
Dankie Kolla en Schalk vir die vriendelike en aangename atmosfeer wat julle daarstel. Ook vir die netjiese fasiliteite. Julle plek is uitstekende waarde vir geld en julle sal ons beslis in die toekoms weer sien. Ek kan julle ten sterkste aanbeveel as oorslaapplek vir vakansiegangers en beveel aan dat mense 'n dag of twee oorbly om die ryk geskiedenis van die omgewing te ontdek en julle ontspanningsgeriewe te benut.
Die eienaars was ongelooflik behulpsaam en het uit hulle pad gegaan om ons so tuis as moontlik te laat voel. Hulle het soveel ekstras gedoen, selfs vir ons 'n heerlike mieliebroodjie gebak vir die braai. Ons kon vryelik op die plaas kom en gaan soos ons wou. Hoewel hulle nog besig is om te ontwikkel was ons geensins daardeur geraak nie. Hulle sal ons vir seker weer sien wanneer ons in daardie rigting kom. Beslis 'n wenner!
Baie dankie aan die vriendelike personeel van Fort Mistake. Ons het gerieflik gebly en is 'n persoonlike gunsteling om bietjie weg te breek. Die plaas-atmosfeer en beeldskone natuur maak dit 'n uitsonderlike belewenis. Dis 'n rustige en gerieflike verblyf opsie tussen Ladysmith en Newcastle.
Baie netjies en baie moeite gedoen deur hulle. Sal beslis weer daar gaan bly en kan dit enige tyd aanbeveel. Enigste ding is net dat 'n mens dalk iets wil warm maak en eet en daar is nie iets soos 'n mikrogolfoond nie. Colla het egter moeite gedoen om wel tydelik 'n mikrogolfoond vir ons te bring. Waardeer die moeite!